**SYNG TRO!   
Salmeboken i konformasjonstiden**

Undervisningsopplegg ([www.norsksalmebok.no/syngtro](http://www.norsksalmebok.no/syngtro))   
*Av Estrid Hessellund*

**TITTEL  
Salmequiz for konfirmanter  
  
HVA VIL VI MED OPPLEGGET**Hensikten er å få konfirmantene til å jobbe aktivt med salmeboken, skjerpe deres salmekunnskap og la dem få oppleve salmebokens bredde i tekster, melodier og temaer.  
Det er også et mål at konkurransemomentet skal virke motiverende på innstilling til og bruk av salmeboken.

**TYPE SAMVÆR**La konfirmantene arbeide i grupper (2-5 personer), hvor gruppene konkurrerer mot hverandre. Etter en arbeidsøkt på 20-30 minutter går konfirmantlederen igjennom svarene, og gruppene noterer sine poeng.

**INNHOLD/BAKGRUNNSSTOFF**Norsk salmebok 2013 bør være tilgjengelig for hver konfirmant. Det er en fordel at konfirmantene er fortrolige med å slå opp i salmeboken og finne frem i innholdsregister, forfatter- og komponistregister.  
Salmene i denne salmequizen refererer seg i hovedsak til forslag til salmekanon i SYNG TRO!-heftet, side 39-43.

**ARBEIDSMÅTE**Presenter følgende salmequiz for konfirmantene, evt. i et utvalg:

1. Fra hvilket land kommer melodien til *Glade jul, hellige jul?*A. England  
   B. Italia  
   C. Østerrike
2. Hvem har skrevet melodien til *Deg være ære, Herre over dødens makt! ?*A. Johann Sebastian Bach  
   B. Georg Friedrich Händel  
   C. Ludwig van Beethoven
3. *Syng lovsang, hele Jorden* og flere andre salmer I salmeboken kommer fra et sted som heter Taizé. I hvilket land ligger dette stedet?  
   A. Sveits  
   B. Østerrike  
   C. Frankrike
4. Hvilken salmedikter har flest tekster i Norsk salmebok 2013?  
   A. Svein Ellingsen  
   B. Elias Blix  
   C. N.F.S. Grundtvig
5. Hvem har skrevet teksten til *Gud, lær meg å se?*A. Torbjørn Egner  
   B. Alf Prøysen  
   C. Kristin Solli Schøien
6. Hvilken av disse sangene til Bjørn Eidsvåg står ikke i salmeboken?  
   A. Eg ser at du er trøtt  
   B. Som et barn ble du båret til meg  
   C. Du har et liv som er verd å leva
7. Hvilket av disse språkene finnes det ikke salmetekster på i Norsk salmebok 2013?  
   A. Nordsamisk  
   B. Finsk  
   C. Kvensk
8. Fra hvilket land kommer den opprinnelige teksten til *Solbarn, jordbarn?*A. New Zealand  
   B. Nigeria  
   C. USA
9. Hvem har skrevet melodien til *Da jeg trengte en neste, var du der*?  
   A. Per Harling  
   B. Trond Kverno  
   C. Sydney Carter
10. Hvorfra stammer melodien til *Deg å få skode?*A: Sør Afrika  
    B. Irland  
    C. Ungarn
11. Hvilken kvinne har skrevet flest salmetekster i Norsk salmebok 2011?  
    A. Svenske Britt G. Hallquist  
    B. Norske Liv Nordhaug  
    C. Norske Gerd Grønvold Saue
12. I hvilken salme forekommer setningen: *Nå møtes jord og himmel / i barnet lagt på strå* ?  
    A. Et barn er født i Betlehem  
    B. Tenn lys! Et lys skal brenne  
    C. Barn Jesus i en krybbe lå
13. Hvem har skrevet teksten til *Jeg synger meg en blå, blå salme?*A. Erna Solberg  
    B. Eyvind Skeie  
    C. Erik Bye
14. Når synges denne salmen oftest: *Fylt av glede over livets under*?  
    A. Ved konfirmasjon  
    B. Ved dåp  
    C. Ved bryllup
15. Hvor mange salmer og liturgiske ledd er fra Afrika i salmeboken?  
    A. 5  
    B. 8  
    C. 10
16. Til hvilken høytid passer denne salmen: *Som vinden stryker mine kinn?*A. Pinse  
    B. Påske  
    C. Jul
17. Fra hvilket sted i Norge kommer denne salmen: *Lær meg å kjenne dine vei*e?  
    A. Kolbotn  
    B. Åseral  
    C. Heddal
18. Hvor mange melodier finnes til salmen *Herre Gud, ditt dyre navn og ære* i salmeboken?  
    A. 1  
    B. 2  
    C. 3
19. *Det er navnet ditt jeg roper*. Til hvilket tema passer denne salmen best?  
    A. Takk og lovsang  
    B. Evig liv  
    C. Tjeneste/diakoni
20. *Skriv deg, Jesus, på mitt hjerte.* Til hvilken av de tre trosartiklene passer denne salmen?  
    A. 1.trosartikkel  
    B. 2.trosartikkel  
    C. 3.trosartikkel
21. *Noen må våke i verdens natt.* Hvilken av bønnene i Fadervår finner vi i denne salmen?  
    A. La viljen din skje  
    B. La riket ditt komme  
    C. Frels oss fra det onde

**Svar til salmequiz**1: C (Østerike)

2: B (Georg F. Händel)

3: C (Frankrike)

4: A (Svein Ellingsen)

5: C (Kristin Solli Schøien)

6: A (Eg ser at du er trøtt)   
7: B (finsk)

8: A (New Zealand)

9: C (Sidney Carter)

10: B (Irland)

11: A (Britt Halquist)

12: B (Tenn lys!)

13: C (Erik Bye)

14: B (ved dåp)

15: C (10)  
16: A (pinse)  
17: B (Åseral)  
18: C (3)  
19: C (tjeneste/diakoni)  
20: B (2.trosartikkel)  
21: A (La viljen din skje)